“Il-Partit Nazzjonalista huwa partit ħaj u oppożizzjoni pożittiva u se jibqa’ jiġġieled il-korruzzjoni u se jkun il-vuċi tal-poplu. Għalhekk jeħtieġ li ningħaqdu f’koalizzjoni ta’ nies ta’ rieda tajba, li jitkellmu bil-vot tagħhom fl-elezzjonijiet ta’ Mejju li ġej.”, hekk qal i-sSegretarju Ġenerali tal-Partit Nazzjonalista Clyde Puli meta kien qed jindirizza l-għeluq tal-Kunsill Ġenerali tal-Partit Nazzjonalsita bit-tema Flimkien għal Pajjiżna. Clyde Puli qal li r-rapport ta’ ħidma għal din l-ewwel sena tat-tmexxija l-ġdida tal-Partit Nazzjonalista huwa xhieda ċara ta’ viżjoni politika u pjan fit-tul għal pajjiżna li qed ipoġġu pedament sod għall-partit. Huwa elenka din is-sena ta’ ħidma u qal kif: · Din is-sena kien hemm rekord ta’ sħubija, l-aqwa waħda fi 13-il sena · Sena rekord ta’ maratoni għal finanzi sostenibbli · Kienet is-sena taż-żgħażagħ bit-twaqqif tal-kors politiku Future Leaders · It-twaqqif tal-fergħa l-ġdida Team Start għaż-żgħażagħ adolexxenti · Ir-rappreżentanza ta’ 15% taż-żgħażagħ fl-Kumitat Eżekuttiv tal-partit · Tniżżlet l-età tat-tesserament għal 14-il sena Is-Segretarju Ġenerali Clyde Puli qal li mill-Oppożizzjoni, il-Partit Nazzjonalista qiegħed iressaq proposti konkreti għal bosta setturi milquta mill-politika tal-Gvern Laburista bħalma huma l-proposti għall-bdiewa u r-raħħala, il-qbiela, għall-iskart tal-kostruzzjoni, work life balance, għal Għawdex u għal ambjent aħjar. Clyde Puli qal li kien il-Kap tal-partit Adrian Delia li: · Fetaħ kawża kontra l-Avukat Ġenerali biex jingħata kopja sħiħa tal-inkjesta talMaġistrat Aaron Bugeja. · Mar il-Qorti biex iġib lura għand il-poplu t-tliet sptarijiet li l-Gvern ta lil Vitals. · Ressaq mozzjoni b’urġenza biex il-Parlament jiddiskuti r-rivelazzjonijiet relatati malkumpanija misterjuża 17 Black. · Ressaq mozzjoni biex issir inkjesta indipendenti dwar il-qtil tal-ġurnalista Daphne Caruana Galizia · Li għamel pressjoni kbira biex art pubblika f’San Ġiljan ma tingħatax bix-xejn millGvern għall-ispekulazzjoni u l-bini. · Li tkellem f’isem il-familji li qed jinsterqu b’kontijiet tad-dawl u l-ilma aktar għoljin u aktar spissi taħt il-Gvern Laburista. · Li ddefenda l-valur tal-ħajja u kien il-vuċi għat-tarbija fil-ġuf. Clyde Puli qal li l-Partit Laburista tilef il-valur soċjali kif qalet Yana Mintoff, li l-ekonomija hija mibnija fuq iċ-cheap labour u kif qallu Sammy Meilaq li sostna kif huwa falliment li taħt Gvern Laburista hawn nies bla saqaf fuq rashom u oħrajn li qed jgħixu fil-faqar. Huwa qal li dan Gvern li falla f’bosta setturi għax: · Ma beniex skola ġdida kull sena u t-tfal qed jieħdu t-tagħlim fil-kontejner. · Ma rnexxilux inaqqas in-numru tal-early school leavers. · Ma jafx x’inhi l-meritokrazija kif qallu l-Ombudsman stess fuq il-promozzjonijiet flarmata. · Ġabna l-agħar fl-Ewropa fl-ugwaljanza bejn is-sessi. · Bagħtna lura fil-kwalità tas-saħħa. · Kisser ir-reputazzjoni ta’ pajjiżna bil-korruzzjoni. · Falla fl-ambjent u għandna fost l-agħar kwalità tal-arja fl-Ewropa. · Falla milli jeqred il-faqar u ċ-cheap labour qed jgħolli rasu. · Ma beniex housing soċjali u hawn 3,200 li qed jistennew li jkollhom saqaf fuq rashom. · Ma rażżanx l-għoli tal-ħajja u l-anzjani mhux qed jaslu sal-aħħar tax-xahar bilpensjoni. Is-Segretarju Ġenerali tal-Partit Nazzjonalista Clyde Puli qal li fl-elezzjonijiet ta’ Mejju li ġej, il-PN se jibda bħala underdog u bi ftit riżorsi, mhux bħall-Gvern li jġib il-flus millAustralia Hall u mir-Raffles, imma l-Partit Nazzjonalista se jkun ipppreparat bl-aħjar mod għal dawn l-elezzjonijiet.